**ADATKEZELÉSI TÁJÉKOZTATÓ**

**A Somogy Vármegyei Kormányhivatalnak a** **„GINOP\_Plusz-4.1.1.-23” azonosítószámú, Ifjúsági Garancia Plusz megnevezésű munkaerőpiaci programról (a továbbiakban: projekt) történő információnyújtás során megvalósuló adatkezeléséhez**

Jelen tájékoztató a Somogy Vármegyei Kormányhivatal, mint állami foglalkoztatási szerv által, a projektről történő információnyújtás céljából megjelent személyek irányítólapon történő személyes adatainak kezelésérevonatkozóan a GDPR 13. cikk alapján az érintett tájékoztatását szolgálja.

**I. Az adatkezelő adatai:**

Név: Somogy Vármegyei Kormányhivatal

Képviseli: dr. Neszményi Zsolt főispán

Székhely, levelezési cím: 7400 Kaposvár, Nagy Imre tér 1., 7401 Kaposvár, Pf.281.

E-mail cím: [hivatal@somogy.gov.hu](mailto:hivatal@somogy.gov.hu),

Honlap: <http://www.kormanyhivatalok.hu/kormanyhivatalok/somogy>

**II. Adatvédelmi tisztviselő:**

Név: Safferné dr. Bajczi Andrea

Székhely, levelezési cím: 7400 Kaposvár, Nagy Imre tér 1., 7401 Kaposvár, Pf.281.

E-mail: adatvedelem[@](mailto:eordogh.orsolya@tolna.gov.hu)somogy[.gov.hu](mailto:eordogh.orsolya@tolna.gov.hu)

**III.**

|  |  |
| --- | --- |
| **Adatkezelés célja:** | A fiatalok munkaerőpiaci helyzetének javítása céljából a 30 év alatti inaktív (nem tanuló, nem dolgozó) fiatalok értesítése a projektről, különös tekintettel a munkaerőpiaci hátránnyal küzdő álláskereső és inaktív fiatalokra. Információnyújtás, tanácsadás azokról az előnyökről, amelyek segítségével munkát, munkatapasztalatot vagy piacképes tudást szerezhetnek. Foglalkoztatást elősegítő szolgáltatás nyújtása, a megjelentek részvételének igazolása. |
| **Adatkezelés jogalapja:** | GDPR 6. cikk (1) bekezdés e) pontja, figyelemmel az állami foglalkoztatási szerv, a munkavédelmi és munkaügyi hatóság kijelöléséről, valamint e szervek hatósági és más feladatainak ellátásáról szóló 320/2014. (XII. 13.) Korm. rendelet 10.§-11.§-ai, a foglalkoztatás elősegítéséről és a munkanélküliek ellátásáról szóló 1991. évi IV. törvény 57/A. §-a, valamint a foglalkoztatást elősegítő szolgáltatásokról és támogatásokról szóló 100/2021. (II. 27.) Korm. rendelet 4.§, 17.§-ai. |
| **Kezelt személyes adatok kategóriái:** | Név, anyja neve, születési hely, idő, telefonszám, lakcím, e-mail cím |
| **Érintettek köre:** | A projekt célcsoportjába tartozó fiataloknak szervezett tájékoztató rendezvényen részt vevő személyek |
| **Adatok forrása:** | Az érintettől származó |
| **Adatkezelés időtartama, törlési határidő:** | A GINOP\_Plusz-4.1.1.-23 program felhívásában az adatkezelés időtartamaként meghatározott időpont |
| **Adatkezelés helye:** | Somogy Vármegyei KH állami foglalkoztatási szerv székhelye |
| **Adatok védelmére tett intézkedések:** | A Somogy Vármegyei KH Informatikai Biztonsági Szabályzata és Adatvédelmi és Adatbiztonsági Szabályzata szerint |
| **Adatok megismerésére jogosult személyek köre:** | A Somogy Vármegyei KH, mint állami foglalkoztatási szervnek a projektre vonatkozó feladatok ellátására kijelölt kormánytisztviselői |
| **Adatfeldolgozó, adatkezelés címzettjei,** **adattovábbítás:** | ---- |

**IV. Az adatkezeléssel kapcsolatos érintetti jogok**

**1. A hozzáféréshez való jog:** Az érintett jogosult arra, hogy a kormányhivataltól tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy milyen személyes adatait, milyen jogalapon, milyen adatkezelési cél miatt, mennyi ideig kezeli továbbá, hogy a kormányhivatal kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.

A kormányhivatal az adatkezelés tárgyát képező személyes adatok másolatát az érintett erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, ésszerű mértékű díjat számíthat fel.

**2. A helyesbítéshez való jog:** Az érintett személy kérheti, hogy a kormányhivatal módosítsa valamely személyes adatát a helyesbített adat pontosságának hitelt érdemlő igazolásával.

**3. A zároláshoz (adatkezelés korlátozásához) való jog:** Az érintett jogosult arra, hogy kérésére a kormányhivatal korlátozza az adatkezelést, amennyiben az érintett vitatja a személyes adatok pontosságát,

* az adatkezelés jogellenes, és az érintett ellenzi az adatok törlését;
* az adatkezelőnek már nincs szüksége a személyes adatokra, de az érintett igényli azokat jogi igényei érvényesítéséhez vagy védelméhez;
* az érintett tiltakozott személyes adatai kezelése ellen, addig, amíg megállapításra nem kerül, hogy az adatkezelő, vagy az érintett jogos indokai élveznek-e elsőbbséget.

Az adatkezelés korlátozása esetén az érintett személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, valamint az Unió vagy valamelyik tagállam fontos közérdekéből lehet kezelni.

**4. A tiltakozáshoz való jog:** Az érintett tiltakozhat az adatkezelés ellen, ha álláspontja szerint a kormányhivatal személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben a kormányhivatalnak kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**5. A törléshez való jog:** A tájékoztatóban ismertetett adatkezelés kapcsán az érintett csak akkor élhet a törléshez való jogával, ha a kormányhivatal közérdekű, illetve közhatalmi jogosítványok gyakorlása keretében végzett feladat végrehajtásához az adat nem szükséges. A levéltárba kerülő iratok vonatkozásában az adatok törlése az iratok integritásának sérelme nélkül nem valósítható meg.

**6. Az adathordozhatósághoz való jog:** Az érintett jogosult arra, hogy a rá vonatkozó, általa a kormányhivatal rendelkezésére bocsátott személyes adatait megkapja, továbbá jogosult arra, hogy ezeket az adatokat egy másik adatkezelőnek továbbítsa.

**V. Bejelentés, kérelem, panasz benyújtása**, j**ogorvoslathoz való jog**

A kormányhivatal az érintett személyes adatkezeléssel összefüggő IV. pontban részletezett jogainak érvényesítésére irányuló kérelmet annak benyújtásától számított legrövidebb idő alatt, de legfeljebb huszonöt napon belül elbírálja és döntéséről az érintettet írásban, vagy ha az érintett a kérelmet elektronikus úton nyújtotta be, elektronikus úton értesíti.

A tájékoztatási határidő elmulasztása esetén az érintett bejelentést tehet a Nemzeti Adatvédelmi és Információszabadság Hatóság (NAIH), mint felügyeleti hatóságnál megjelölt elérhetőségeken.

Az érintett személyes adatkezeléssel összefüggő jogait az adatkezelés jellegére tekintettel, adatainak védelme érdekében kizárólag előzetes személyazonosítást követően tudja a kormányhivatal biztosítani. Jogai gyakorlása érdekében erre irányuló kérelmét jelezheti az érintett szervezeti egységnél közvetlenül, valamint a kormányhivatal adatvédelmi tisztviselője felé a II. pontban ismertetett elérhetőségeken.

Az érintettek információs önrendelkezési jogukkal kapcsolatos sérelem esetén bírósághoz, illetve az adatkezelésre vonatkozó panaszukkal a Nemzeti Adatvédelmi és Információszabadság Hatósághoz fordulhatnak (1055 Budapest, Falk Miksa u. 9-11., www.naih.hu, [ugyfelszolgalat@naih.hu](mailto:ugyfelszolgalat@naih.hu)).